 
	DENUMIRE CURS/ACTIVITATE DE INSTRUIRE
	[bookmark: _Hlk204332623]Smart City Expo World Congress 2026 - https://www.smartcityexpo.com/ 
 

	COD
	FIRA-SCEWC1/2026

	LOCAȚIE
	Barcelona, Spania

	   FURNIZOR
	Fira de Barcelona - https://www.firabarcelona.com/en/ 


	LIMBA DE PREDARE
	Engleză

	PERIOADA
	[bookmark: _Hlk204332679]3-5 noiembrie 2026 (3 zile) 

	LOCURI DISPONIBILE 
	· Beneficiari publici din Regiunea Nord-Est – 15 persoane 
· AM PR NE – 10 persoane


	CUI SE ADRESEAZĂ:

	Grupul țintă este format din personalul următoarelor organizații din Regiunea Nord-Est:
· personal angajat al ADR Nord-Est, din cadrul AM PR Nord-Est, inclusiv personal din servicii/direcții suport care desfășoară activități dedicate 100%, sau parțiale, pentru PR NE 2021-2027 (10 persoane);

· personal implicat/angajat (15 persoane) din cadrul:
A. beneficiarilor și potențialilor beneficiari de finanțare, individual / lider de parteneriat: autorități publice locale (județe, municipii, municipii reședință de județ, orașe, comune) din Regiunea Nord-Est, instituții publice și servicii publice organizate ca instituții publice de interes local sau județean (finanțate din bugetul local), aflate în subordinea unităților administrativ teritoriale și autorități publice  centrale.

B. partenerilor din următoarele tipuri de parteneriate:
       1. unități administrativ-teritoriale municipii reședință de județ/ municipii (lider) ȘI  
- UAT comune din zona urbană funcțională (ZUF)/ zona metropolitană (ZM); 
- instituțiile și serviciile publice organizate ca instituții publice de interes local (finanțate din bugetul local), aflate în subordinea unităților administrativ teritoriale municipiu reședință de județ/municipiu; 
- instituții publice centrale;
       2. unități administrativ-teritoriale orașe (lider) ȘI
- instituțiile și serviciile publice organizate ca instituții publice de interes local (finanțate din bugetul local), aflate în subordinea unităților administrativ-teritoriale orașe; 
- instituții publice centrale.
       3. unități administrative-teritoriale comună, județ din Regiunea de Dezvoltare Nord-Est ȘI/SAU instituții publice și serviciile publice organizate ca instituții publice de interes local sau județean (finanțate din bugetul local), aflate în subordinea unităților administrativ teritoriale ȘI/SAU autorități publice centrale, instituții publice din subordinea Guvernului ori a ministerelor, autorităţile administrative autonome (înființate prin legi organice), care dețin clădiri publice în Regiunea Nord-Est, Instituția Prefectului.

	[bookmark: _Hlk204332846]Descrierea cursului/activității de instruire

Smart City Expo World Congress 2026, ce va avea loc la Barcelona între 3-5 noiembrie 2026, reprezintă o platformă internațională unde orașele își împărtășesc viziunea și soluțiile pentru un viitor mai verde și mai eficient. Evenimentul pune accent pe tehnologii și politici care sprijină reducerea emisiilor, optimizarea consumului de resurse și îmbunătățirea calității vieții în mediul urban. Pentru beneficiarii din cadrul UAT-urilor din Nord-Est, SCEWC oferă exemple concrete de proiecte implementate în alte zone metropolitane și urbane funcționale, care pot fi adaptate la nevoile locale. Conferințele și expozițiile prezintă inovații în domeniul energiei regenerabile, eficienței energetice și planificării urbane integrate. Implicarea în acest eveniment poate facilita accesul la parteneriate, finanțări și expertiză necesare pentru atingerea obiectivelor din Prioritatea 3 PR Nord-Est. Astfel, SCEWC 2026 devine un catalizator pentru proiecte durabile și colaborative în regiune.

Activitățile de formare relevante pentru Prioritatea 3 – O regiune durabilă, mai prietenoasă cu mediul (RSO2.1 Promovarea măsurilor de eficiență energetică și reducerea emisiilor de gaze cu efect de seră) sunt:
- noi modele de energie și tranziție curată (New Energy Models & Clean Transition) - https://www.smartcityexpo.com/tracks-scewc/energy-environment/#program-spotlight; 
- rețele inteligente, stocarea energiei și eficiență energetică (Smart Grids, Energy Storage & Energy Efficiency) - https://www.smartcityexpo.com/tracks-scewc/energy-environment/#program-spotlight;  
- adaptare climatică și reziliență urbană (Climate Adaptation & Urban Resilience) - https://www.smartcityexpo.com/tracks-scewc/energy-environment/#program-spotlight;  
- infrastructură verde și sisteme de răcire (Green Infrastructure & Cooling Systems) - https://www.smartcityexpo.com/tracks-scewc/energy-environment/#program-spotlight. 


	Aria tematică
	Prioritatea 3 – O regiune durabilă, mai prietenoasă cu mediul		

	Subiecte cheie

	Infrastructură verde, reducere poluare, smart cities, strategii de dezvoltare urbană

	Finanțat din
	Programul Regional Nord-Est 2021-2027 – Cod 170


	Scop
	Creșterea capacității personalului Autorității de Management, a beneficiarilor și potențialilor beneficiari de finanțare, prin acțiuni care contribuie la o implementare mai bună și mai eficientă a proiectelor, în domeniile de interes acoperite și în strânsă legătură cu obiectivele specifice ale priorităților programului.

	Mai multe informații
	https://crsnordest.ro/category/noutati/ 
Contact: Centrul Regional de Studii Nord-Est 
Adresa: Agenția pentru Dezvoltare Regională Nord-Est
              Str. Lt. Drăghescu, nr. 9, Piatra Neamț, 610125
Tel: 0233.211.510
E-mail: formare.crs@adrnordest.ro 

	Regulile de eligibilitate specifice și principiile de selecție ale participanților
	Organizațiile eligibile sunt din Regiunea Nord-Est.
Persoanele nominalizate de organizațiile menționate mai sus trebuie să îndeplinească următoarele criterii:
· să faca parte din aceste organizații
· să cunoască limba engleză la nivel mediu/avansat 
· să posede un minim de cunoștințe în domeniul de instruire al cursului/activității de instruire
· să deruleze activități profesionale în legătură cu tematica cursului/activității de instruire
Selectarea participanților se va face pe baza următoarelor criterii:
1. Ordinea înscrierii organizațiilor interesate de perfecționarea personalului pentru dezvoltarea capacității instituționale (se va verifica data și ora transmiterii cererii de înscriere - formular online);
2. Încadrarea organizației solicitante în categoria grupului țintă al cursului/activității de instruire și calitatea de angajat a persoanei propuse de organizația solicitantă (formularul online de înscriere reprezintă o declarație pe proprie răspundere a organizației privind încadrarea în criteriile de eligibilitate )  
Pentru mai multe detalii, consultați Regulamentul de selecție, participare și decontare cheltuieli.

	Perioada de înscriere
	Perioada: 31 iulie – 16 august 2026
Data limită: 16 august 2026

	Taxa de participare
	1250 Euro (TVA inclus)

	Procedura de înscriere

	[bookmark: _Hlk158799776]Pentru înscriere, organizațiile eligibile vor completa o cerere de înscriere (accesați  formularul online aici) 
După primirea cererii de înscriere, organizațiile solicitante vor primi un email de confirmare și validare/invalidare a cererii, în baza verificării de către ADR Nord-Est a informațiilor transmise.  

Toate cererile de înscriere validate vor fi procesate de ADR Nord-Est, în funcție de ordinea primirii. După elaborarea listei participanților admiși și a listei de rezervă, ADR Nord-Est va informa organizațiile si va anunța persoanele selectate pentru participarea la curs/activitate de instruire.

Ulterior, ADR Nord-Est va încheia cu fiecare dintre organizațiile participante un acord de parteneriat, care cuprinde obligațiile părților, precum și detalii privind decontarea cheltuielilor de deplasare și participare.  

Pentru mai multe detalii, consultați modelul de acord de parteneriat.

	Costuri
	Cheltuielile de deplasare și de participare la curs/activitate de instruire angajate și plătite de către organizația participantă vor fi decontate organizațiilor participante, la finalizarea activității de instruire, de către Agenția pentru Dezvoltare Regională Nord-Est din Programul Regional 2021-2027 (conform instrucțiunilor din acordul de parteneriat). Biletele de avion vor fi achiziționate de către ADR Nord-Est.

Pentru mai multe detalii, consultați modelul de acord de parteneriat.



